लोग नूडल्स की जगह सलाद-सैंडविच खा रहे, इसे संस्कृति के लिए खतरा बताकर विरोध हो रहा
हॉट नूडल्स, चावल और सूप चीन की सांस्कृतिक पहचान है। लेकिन अब इस कम्युनिस्ट देश में लोगों की खाने को लेकर पसंद बदल रही है। लोग ‘बैरेनफैन’ हैशटेग के साथ पनीर में लिपटी कच्ची गाजर-हरी सब्जियां, वैज सैंडविच और हरी सलाद जैसी डिश पोस्ट करWestern food is being preferred in China
हॉट नूडल्स, चावल और सूप चीन की सांस्कृतिक पहचान है। लेकिन अब इस कम्युनिस्ट देश में लोगों की खाने को लेकर पसंद बदल रही है। लोग ‘बैरेनफैन’ हैशटेग के साथ पनीर में लिपटी कच्ची गाजर-हरी सब्जियां, वैज सैंडविच और हरी सलाद जैसी डिश पोस्ट कर रहे हैं। चीनी शब्द ‘बैरेनफैन’ का मतलब ‘श्वेत लोगों का भोजन’ होता है। ये भोजन बिना तामझाम के बनते हैं और बहुत कम समय में बनते हैं।
चीन में यह ट्रेंड बीते साल अक्टूबर में शुरू हुआ और अब यह एक बड़े आंदोलन में बदल चुका है। ऐसे ही एक ट्वीट को 3 हफ्ते में 50 लाख से अधिक बार देखा गया। हालांकि चीन में इसे लेकर विरोध भी उतना ही ज्यादा है। कई चीनी लोगों ने कच्चे भोजन पर हैरानी व्यक्त की है। क्योंकि आम चीनी धारणा यह है कि हमारा शरीर गर्म भोजन और पेय पदार्थों के लिए ही बना है।
वजन कम करने और सेहत दुरुस्त रखने में मददगार लाइट फूड
लंदन के चीनी रेस्तरां ए. वोंग के मालिक एंड्रयू वोंग कहते हैं कि पश्चिम के साथ चीन के संबंधों के इतिहास को देखते हुए यह ट्रेंड हाल ही में विकसित हुआ है। कुछ चीजों के पीछे के कारणों को समझने में समय लगता है और इसमें भोजन भी है। हालांकि इसके पक्ष में लोगों का तर्क है कि इससे वजन कम करने और सेहत दुरुस्त रखने में मदद मिलेगी। चीनी ब्लॉग 163 डॉट कॉम ने लिखा कि विशेष रूप से ऑफिस में लंच के दौरान ऐसा नरम और आरामदायक भोजन वरदान है।
पूर्ण चीनी भोजन के विपरीत ये आपको काम के दौरान झपकी लेने से बचाता है। ये ट्रेंड बताता है कि लोग अपने करियर और सेहत के प्रति सजग होते जा रहे हैं। पालक के साथ दो गाजरों के एक लंचबॉक्स की तस्वीर साझा करते हुए एक शख्स ने लिखा कि क्या इसका मालिक इतने कम भोजन के साथ ‘पर्याप्त ऊर्जा’ पैदा कर सकता है।
लाइट फूड से अंतर-सांस्कृतिक मतभेद 
वहीं, चीनी मूल के शेफ एडवर्ड वून कहते हैं कि यह चलन अंतर-सांस्कृतिक मतभेदों को उजागर करता है। जब मैं छोटा था तो कभी सैंडविच या इस तरह के खाने के बारे में नहीं सोचा। तब कभी सलाद को भी हाथ नहीं लगाया। घर में सिर्फ पारंपरिक चीनी भोजन ही बनता था। क्योंकि हमारे दादा-परदादाओं को पश्चिमी खाना पसंद नहीं था। वहीं, शेफ एंड्रयू वोंग कहते हैं कि इसकी वजह यह भी है कि किसी भी नई संस्कृति और अनुभव को गलत तरीके से या बढ़ा-चढ़ाकर समझा जाता है।
जैसे-जैसे दुनिया व्यस्त होती जाएगी, ये हल्के फूड हर संस्कृति में आम होंगे 
फूड हिस्टोरियन और ‘लंच: ए हिस्ट्री’ किताब की लेखिका मेगन एलियास कहती हैं कि हल्के लंच फूड का ऐतिहासिक कारण है। 19वीं सदी के मध्य से अंत तक जैसे-जैसे शहरीकरण व औद्योगिकीकरण ने रफ्तार पकड़ी तो फैक्ट्री वर्कर्स और क्लर्कों के लिए दोपहर के भोजन के बाजार उभरे।
लंच वैगन, कॉफी की दुकानें सस्ते व आसान लंच देने के लिए शुरू हुईं, जिन्हें लोग बाहर या अपने दफ्तर में खा सकते थे। जैसे-जैसे दुनिया छोटी और व्यस्त होती जा रही है। सुविधाजनक ठंडा भोजन जैसे सैंडविच, सलाद या एशियाई स्नैक्स आम होता जा रहा है। एलियास कहती हैं कि वे खुद दोपहर में हल्का व ठंडा भोजन करना पसंद करती हैं।